Volksblad is 'n Afrikaanse, Suid-Afrikaanse koerant wat in die Vrystaat en Noord-Kaap versprei word. Dit is die oudste Afrikaanstalige dagblad in die land. Sy hoofkantoor is in Bloemfontein en die uitgewer is Media24.
Op 20 April 2001 word die "Die" voor die naam amptelik geskrap en word die koerant kort en kragtig Volksblad.
Die koerant het in 2004 sy eeufees gevier, met onder meer die publikasie van die boek ’n Lewe van sy eie – die biografie van Volksblad.